als_Latn dik_Latn sag_Latn
Kryeministri Edi Rama dhe kreu i Kuvendit Ilir Meta kanë zhvilluar sot takimin e radhës tek kryesia e Kuvendit. Mësohet se temë e takimit janë zhvillimet e fundit politike.
Ky takim vjen pas darkës së të dielës në një restorant peshku te Pazari i Ri. Meta të hënën i ktheu përgjigje kërkesës që i bëri Rama gjatë Asamblesë Socialiste. Rama i kërkoi të merre një vendim LSI, për të vazhduar bashkë ose jo në koalicion. Meta i ktheu përgjigje pas mbledhjes së kryesisë së partisë mbrëmjen e së hënës dhe i vendosi kushte për vazhdimin e koalicionit. Ai tha se LSI mbetet një parti e majtë, por duhet që PS të zgjidhë krizën politike me opozitën dhe të zhvillojë zgjedhje të lira, të qeta dhe demokratike. Meta foli edhe për “qeveri besimi”, por një gjë e tillë nuk u pranua nga Kryeministri, i cili në një reagim në Facebook tha se zgjedhjet nuk do të shtyhen dhe qeveri teknike nuk do të ketë./dritare.net
als_Latn als_Latn